திடீரென்று யாரோ சேணத்தை பின்னால் இழுப்பது போல உணர்ந்து திரும்பினேன். நாய்குட்டி ஒரு மின்விளக்குக் கம்பத்தினை “ஆண்டபரம்பரை மீண்டுமொருமுறை ஆள நினைப்பதில் என்ன குறை” என்பதுபோல கம்பத்தினை மணந்துகொண்டிருந்தது. இழுத்துப் பார்த்தேன். அது நகரவில்லை. அப்போதுதான் புரிந்தது நான் நண்பர் நாயை எந்தப் பாதையால் அழைத்துப்போவார் என்று கேட்கவில்லையே என்று. அதற்கிடையில் நாய் காலைத்தூக்கி தனது GPS மார்க்கிங்ஐ செய்துவிட்டு பின்னங்காலால் மண்ணையும் காய்ந்த இலைச் சருகுகளையும் அள்ளி எறிந்துவிட்டு எதுவும் நடக்காததுபோன்று வாலையாட்டியபடியே வந்தது.